Sæsoner af Lost

Sæsoner af Lost er en komplet liste over udsendelser i dramaserien Lost, der første gang blev sendt 22. september 2004 i USA. Efter de 24 afsnit i første sæson blev der udsendt et specielt clipshow, Lost: The Journey, 27. april 2005 for at sætte øens mysterier og personerne i perspektiv ved optakten til sæsonfinalen. Anden og tredje sæson havde seks clipshows, der opsummerede serien. Seriens tredje sæson sluttede 23. maj 2007. ABC har meddelt, at Lost slutter efter sjette sæson, hvor fjerde til sjette sæson vil indeholde 16 timers afsnit hver. Det betyder, at serien slutter med i alt 117 producerede afsnit. Grundet Writers Guild of America-strejken i 2007 og 2008 blev der kun produceret 14 timers Lost i fjerde sæson. 28. februar 2008 stod i den officielle Lost-podcast, at den mistede tid i fjerde sæson ville blive tilføjet i de næste to.

Serien følger en gruppe overlevende, efter at deres passagerfly Oceanic Flight 815 fra Sydney til Los Angeles styrtede ned på en tropeø i det sydlige Stillehav, hvor de plages af en gruppe indfødte, de kalder De Andre (The Others). Hvert afsnit har både en handling på øen og en serie flashbacks i personernes liv. Begrebet hovedperson i denne liste viser hvem, der behandles i episodens sekundære historie. Serie #" refererer til episodens nummer i hele serien, mens sæson #" refererer til episodens nummer i den specifikke sæson.

Pr. 30. maj 2008 er der udsendt 81 afsnit af Lost. De første tre sæsoner er tilgængelige på DVD i region 1, 2, 3 og 4.

Serieoverblik

Sæson 1: 2004-2005 

Sæson 1 blev udsendt fra 22. september 2004 til 25. maj 2005. Ud over de 24 normale afsnit i 1. sæson blev et specielt clipshow, "Lost: The Journey", udsendt 27. april 2005 for at sætte øens mysterier og personer i perspektiv i optakten til sæsonfinalen. I Storbritannien og Danmark blev den to timer lange sæsonfinale, "Exodus: Part 2" yderligere delt i to episoder, hvilket skabte en "Exodus: Part 3", selvom begge afsnit blev udsendt samme aften. De oprindelige udsendelsesdatoer (USA) er listet herunder for hver episode.

Sæson et begynder, da et flystyrt efterlader passagerer fra Oceanic Flight 815 på en tilsyneladende øde ø. Det presser gruppen af fremmede til at arbejde sammen for at overleve. Deres liv trues af flere mysterier, blandt andet indholdet af en luge begravet i jorden, en ukendt, der vandrer rundt i junglen og en gruppe indfødte kendt som De Andre. Sæson et dækker 44 dage.

Den originale sendedato er den dag, afsnittet blev udsendt første gang i USA på ABC.

Sæson 2: 2005-2006 

Sæson to blev udsendt fra 21. september 2005 til 24. maj 2006. Ud over de 23 normale afsnit i sæson to, blev der udsendt tre specielle clipshows, der gav et resumé og et indblik i seriens mysterier. Der var flere ændringer i rollebesætningen: Ian Somerhalder, der spillede Boone, forlod showet, mens Malcolm David Kelley, der spillede Walt, kun var med i fire afsnit. Michelle Rodriguez, Adewale Akinnuoye-Agbaje og Cynthia Watros sluttede sig til rollebesætningen som heholdsvis Ana Lucia, Mr. Eko og Libby. I Storbritannien og Australien blev den to timer lange sæsonfinale delt i to: "Live Together, Die Alone: Part 1" og "Live Together, Die Alone: Part 2". I Storbritannien blev de sendt samme aften, mens de i Australien blev sendt adskilt. De oprindelige udsendelsesdatoer i USA og Canada er her listet for hver episode.

Sæson to introducerede flere nye personer, deriblandt overlevende fra flyets halesektion og andre ø-boer. Flere ø-mytologier og indblik i de overlevendes fortid blev afsløret. Eksistensen af Dharma Initiative og dens velgører, Hanso Foundation, blev også kendt. Sandheden om the Others begynder at udfolde sig. Sæson to dækker 23 dage.

Den originale sendedato er den dag, afsnittet blev udsendt første gang i USA på ABC.

Sæson 3: 2006-2007 

Sæson tre havde premiere 4. oktober 2006. Den bestod af 22 afsnit udsendt i to blokke. Den første blok bestod af seks episoder og blev sendt seks uger i træk. Efter en tolv-ugers pause blev den anden blok udsendt, og den bestod af 16 afsnit. I tillæg til de 22 normale afsnit blev der udsendt to specielle episoder. "Lost: A Tale of Survival" sendtes en uge før premieren, og "The Lost Survivor Guide" med syvende afsnit da sæsonen vendte tilbage fra sin 12-ugers pause. De oprindelige udsendelsesdatoer i USA og Canada er her listet for hver episode.

Harold Perrineau Jr., Maggie Grace, Michelle Rodriguez og Cynthia Watros, der spillede henholdsvis Michael, Shannon, Ana Lucia og Libby, forlod serien efter anden sæson. Michael Emerson som Ben Linus og Henry Ian Cusick som Desmond Hume blev medlemmer af den normale rollebesætning i tredje sæson.  Elizabeth Mitchell sluttede sig til hovedrollebesætningen som Juliet ligesom Kiele Sanchez og Rodrigo Santoro som de tidligere usete overlevende Nikki og Paulo.

Sæson tre fortsatte historien 67 dage efter styrtet. Sæsonen begyndte hvor den anden sæson sluttede: tre af de overlevende blev holdt fanget af de mystiske Others. Flere historier om the Others og Dharma Initiative afsløredes. De overlevende stilledes over for flere trusler fra venner som fjender. Sæson tre dækker 26 dage.

Den originale sendedato er den dag, afsnittet blev udsendt første gang i USA på ABC.

Sæson 4: 2008 

Sæson fire blev udsendt fra 31. januar 2008 til 29. maj 2008. Produktionen begyndte i august 2007 og blev stoppet før tid i november 2007 på grund af Writers Guild of America-strejken i 2007 og 2008. Den oprindelige plan var at sende alle seksten afsnit i én sammenhængende blok, uafbrudt og uden gentagelser. Efter at strejken blev afblæst, blev det besluttet at den tilbageværende historie til fjerde sæson ville blive kogt ned til hvad med-skaberen Damon Lindelof kaldte "fem slanke, onde afsnit." Med en tre-timers sæsonfinale efter at Lindelof og Carlton Cuse havde spurgt ABC om lov. På grund af den tabte tid fra strejken blev der indlagt en mini-pause efter det 8. afsnit, således at serien fortsatte udsendelserne 24. april 2008, og yderligere en uges pause mellem Part 1 og Parts 2 & 3 af finaleafsnittet "There's No Place Like Home."

Adewale Akinnuoye-Agbaje, Dominic Monaghan og Kiele Sanchez og Rodrigo Santoro der spillede henholdsvis Mr. Eko, Charlie, og Nikki og Paulo, forlod serien gennem den tredje sæson, hvilket gav plads til at Harold Perrineau kunne vende tilbage til rollebesætningen som Michael Dawson. Sammen med Perrineau sluttede tre nye skuespillere sig til hovedrollebesætningen. Jeremy Davies, Ken Leung og Rebecca Mader spillede henholdsvis Daniel Faraday, Miles Straume og Charlotte Lewis.

Sæson fire dækkede et fragtskib og dets besætnings landgang på øen. Gennem sæsonen vistes flash forwards med Oceanic Six, fem oprindelige overlevende og Aaron, der slap fra øen og vendte tilbage til deres gamle liv.

Den originale sendedato er den dag, afsnittet blev udsendt første gang i USA på ABC.

Sæson 5: 2009 

Sæson fem forventes at bestå af 17 afsnit, og få premiere omkring slutningen af januar eller begyndelsen af februar 2009 på American Broadcasting Company i USA og CTV i Canada. Oprindeligt tiltænkt 16 afsnit, blev femte og sjette sæson tildelt et ekstra afsnit, efter fjerde sæson måtte lade to gå, som følge af Writers Guild of America-strejken i 2007 og 2008. Lindelof har fortalt, at femte sæson vil handle om hvorfor de overlevende der kommer væk fra øen, længes efter at komme tilbage.

De Seks fra Oceanic er vendt hjem og har i et par år levet deres nye liv. Men da Jack kommer i kontakt med Ben, indser han, at han må bringe alle de overlevende tilbage. Locke har overtaget lederskabet af De Andre, efter Ben blev bandlyst fra øen. Samtidigt blev Daniel Faradays redningsbåd fanget et sted mellem øen og det åbne hav, og dens skæbne er  uvis.

Mobisoder: Lost: Missing Pieces: 2007–2008 

Lost: Missing Pieces var tretten originale to-til-tre minutters klip, eller mobisoder, der blev produceret til mobiltelefoner. Seks dage efter de blev tilgængelige for mobiltelefoner kunne klippene hentes fra ABC.com. PN står for produktionsnummer, der indikerer den rækkefølge, mobisoderne blev produceret i.

Den originale sendedato er den dag, afsnittet var tilgængeligt som download første gang.

Specialafsnit: 2005–2008 
Denne sektion indekserer officielle special- og opsummeringsafsnit, der blev lavet specielt af Lost-holdet. Afsnittene var først ofte både opsummering og et pusterum for optagelserne, hvorfor de blev udsendt midt i sæsonerne. I de senere sæsoner er funktionen som pusterum dog frafaldet, da der kun produceres omkring 16 afsnit i sæson 4, 5 og 6, og dermed er der ikke brug for den ekstra tid til optagelser. Afsnittene sendes derfor i disse sæsoner kun uden for perioderne, hvor der sendes normale afsnit—eller før det sidste afsnit i sæsonen.

Den originale sendedato er den dag, afsnittet blev udsendt første gang i USA på ABC.

Referencer 
Generelle
 Lost: The Complete First Season (6. september 2005) fra Buena Vista Home Entertainment
 Lost: The Complete Second Season – The Extended Experience (5. september 2006) fra Buena Vista Home Entertainment
 Lost: The Complete Third Season – The Unexplored Experience (11. december 2007) fra Buena Vista Home Entertainment
 Lost Recaps  på ABC.com
 Lost afsnitspressemeddelelser  på ABC Medianet
 Lost: Missing Pieces  på ABC.com

Specifikke

 
 

it:Lost (serie televisiva)#Episodi